લેડીઝ અને જેન્ટ્સના બોડીથી માંડી બ્રેઇન સુધીમાં જબરજસ્ત ફર્ક હોય છે એવું અનેક સંશોધનથી સાબિત થયું છે. ગૂગલ પર સર્ચ કરશો તો એવાં ઢગલાબંધ સંશોધનો અને સર્વે મળી આવશે. પ્રોબ્લેમ સોલ્વિંગમાં પણ બંને જુદી રીતે વિચારે છે. સમસ્યાના નિરાકરણમાં પણ લેડીઝ ઇમોશનલી વધુ વિચારે છે. પુરુષ એવું નથી કરતો. એવું કરી પણ ન શકે, કારણ કે એ જ તો બંનેમાં ફર્ક છે. લેડીઝ વધુ લાઇવ હોય છે, એને નાની-માટી દરેક વાત સ્પર્શે છે. તરત લાગી આવે છે અને તરત ખુશ પણ થઇ જાય છે. હા, લેડીઝ ગોસિપ પણ વધુ કરે છે. વાત ફેલાવવામાં પણ એ પુરુષોથી વધુ આગળ હોય છે. આપણે કહીએ છીએ કે લેડીઝના પેટમાં કોઇ વાત ટકતી નથી પણ પુરુષો વાત ટકાવીને શું ફાયદો મેળવી લે છે એ પણ સવાલ છે. ક્યારેક તો લેડીઝને કારણે અમુક વાતો બહાર આવે છે અને એટલે જ તેનું સોલ્યુશન પણ આવે છે.